Poul Nyrup Rasmussen (S), 1997-11-19:
Det er dog en utrolig evne fru Pia Kjærsgaard har.
Det er dog helt utroligt.
Det er sjældent, man møder en politisk leder
Skal jeg nu sige nej til fru Pia Kjærsgaard, jeg opfatter ikke mig selv som klodset, eller skal jeg sige ja, jeg opfatter mig selv som klodset?
Det er selvfølgelig meget morsomt og underholdende, men det er jo ikke noget, der har med politik at gøre, vil jeg sige til fru Pia Kjærsgaard. Politik synes jeg skal behandles seriøst her i salen, så hvis fru Pia Kjærsgaard spørger en gang til om de reelle problemer, vi har her i landet, skal jeg gerne tage det højtideligt.
Til hr. Jens Kirk, som igen var inde på spørgsmålet om tidsperioder.
Det er for mig
ikke afgørende, om det ligger 2, 5, 10 år eller mere tilbage.
Det afgørende er, som en anden spørger var inde på, og jeg skal komme til det om lidt, at forholdene ikke er blevet så meget bedre, at vi kan sige, at problemerne er løst.
Det er det centrale, og det synes jeg vi skal fastholde. Uanset hvor mange mødekalendere, vi diskuterer her i salen, kan man ikke komme bort fra den kendsgerning, at der er en opgave for dansk landbrug og ikke mindst for danske svineproducenter at tage sig af, og at der er eksempler i Danmark på, at dyrekoncentrationen, antal dyr pr. arealenhed, har nået nogle grænser, hvor belastningen af grundvand og drikkevand er så intens, at vi er nødt til at gøre noget ved det.
Jeg hørte forleden, at en landmand gav udtryk for, at hvis dyrevelfærden skulle respekteres fuldt og helt, hvis vi skulle af med vækstfremmere, og hvis vi skulle begrænse pesticidforbruget, som vi alle sammen ønsker, ville det have betydning for prisdannelsen. Jamen så lad os dog tale om det.
Jeg er da ganske sikker på, at ganske mange familier i Danmark, når de nu skal købe ind til jul, gerne betaler de 10 øre mere pr. kilo, den pågældende landmand vist nævnte.
Man kan jo slippe afsted med at påstå mange ting, som ved nærmere efterprøvelse viser sig ikke at være rigtige.
Må jeg starte med at udtrykke beklagelse over det sidste, jeg her hører Venstres formand udtrykke.
Når det er sagt, så til besvarelsen af selve spørgsmålet: Regeringens overordnede holdninger og dermed det grundlag, hvorpå indenrigsministeren arbejder så intenst lige nu, er beskrevet omhyggeligt i min åbningstale den 7. oktober i år.
Det indebærer for det første, at integrationsarbejdet i Danmark skal forbedres og forstærkes, og jeg er glad for Venstres formands positive grundholdning hertil.
For der er jo brug for, at vi får en langt bedre danskundervisning i Danmark for alle, der er her, end vi hidtil har haft.
Og der er jo brug for, at vi gør en langt stærkere indsats for, at mennesker, der måske ikke hedder Jensen eller Rasmussen til efternavn, får lettere ved at komme i arbejde.
Det er jo det, at de kommer i arbejde, der er vejen til at løse en række af de sociale problemer, vi også har, og det har vi jo ekstra gode muligheder for nu, hr. Uffe Ellemann-Jensen, fordi det går så godt i Danmark.
Med den fremgang, der er i dansk økonomi, med den stigning, der er i beskæftigelsen, og med det kraftige fald, der er i arbejdsløsheden ikke mindst i vores storbyer, ja, selv her i København, er der jo alle muligheder for, at integrationen kan få endnu mere skub på, og vi dermed ad den vej også kan få løst en række af de sociale problemer.
Regeringen arbejder også med ændringer af udlændingeloven, det kan jeg bekræfte - jeg kan ikke komme ind på detaljer nu - og herunder arbejder regeringen bl.a. med en ekstra indsats i forhold til illegal indvandring og en ekstra indsats i forhold til det, jeg synes er noget af det mest afskyelige på kriminalitetsområdet i Europa: menneskesmuglinger.
Dem skal der sættes
ekstra ind imod
, og der vil også på kriminalitetsområdet ske en ekstra indsats.
Jeg er glad for, at Venstres formand også tager det sidste spørgsmål med, for det er jo netop kernen.
Desværre, desværre, desværre har regeringen arbejdet ihærdigt for at skabe muligheder for, at somaliske flygtninge kunne vende hjem til Somalia ved et aktstykke i Finansudvalget, men desværre så vi, at partiet Venstre igen lod taktik og stemmefiskeri få overhånd. Havde Venstre nu vedkendt sig sit ansvar, så havde vi i dag, hr. Uffe Ellemann-Jensen, haft en indsats i Somalia, der kunne fjerne landminer, så børn og kvinder og voksne mænd ikke udsætter sig for forfærdelige risici, så havde vi i dag haft arbejder i gang, der kunne pumpe vand op til mennesker i øde områder, og så havde vi i dag haft arbejder i gang, der kunne bygge veje og broer,
så disse ulykkelige mennesker kunne vende tilbage.
Havde Venstre dog bare støttet regeringen den gang, så havde vi været i en bedre situation.
Og derfor er jeg helt, helt enig, og det er en del af regeringens politik, at vi skal hjælpe dér, hvor flygtningene kommer fra, så de lettere kan komme tilbage igen.